
JUDEŢUL TIMIŞ

MUNICIPIUL TIMIŞOARA

SERVICIUL ŞCOLI  SPITALE
 NR: SC 2019-7640/28.03.2019
RAPORT DE SPECIALITATE

privind înaintarea cãtre Guvernul României a propunerii de emitere a unei hotãrâri de guvern privind  trecerea imobilului situat în Timişoara, str. Gheorghe Doja nr.29, înscris în CF nr.436014 Timişoara cu nr. top 11774, 11775, din proprietatea Statului Român şi din administrarea Ministerului Sănătăţii în domeniul public al Municipiului Timişoara şi în administrarea Consiliului Local  al Municipiului Timişoara 

        Având în vedere Expunerea de motive nr. SC2019-7640/28.03.2019 a Primarului Municipiului Timişoara şi Proiectul de hotărâre privind înaintarea cãtre Guvernul României a propunerii de emitere a unei hotãrâri de guvern privind  trecerea imobilului situat în Timişoara, str. Gheorghe Doja nr.29, înscris în CF nr.436014 Timişoara cu nr. top 11774, 11775, din proprietatea Statului Român şi din administrarea Ministerului Sănătăţii în domeniul public al Municipiului Timişoara şi în administrarea Consiliului Local  al Municipiului Timişoara.
 Facem următoarele precizări:

        Fosta Şcoala Generală  nr. 22  a funcţionat  în imobilele  din P-ţa Bălcescu nr 3 , str. Gheorghe Doja nr. 27 şi str . Georghe Doja nr. 29. La acestă dată  Şcoala gimnazială nr. 22 se află în structura organizatorică a  Liceului Teoretic „Grigore Moisil” şi funcţionează în aceleaşi locaţii, mai puţin în imobilul din Str. Georghe Doja nr. 29 care se află în stare de degradare.
       Imobilul constând în construcţie şi teren, situat în  str. Georghe Doja nr. 29,  înscris în CF  nr. 436014 Timişoara, CF vechi nr. 10 cu top nr.11774, 11775 nu a făcut obiectul protocolului  de predare- primire, încheiat în anul 2001 între ISJ Timiş  şi Municipiul Timişoara, prin care clădirile şi terenurile  în care se desfăşoară activitatea unităţilor de învăţământ preuniversitar de stat au fost preluate în domeniul public al Municipiului Timişoara, conform prevederilor art. 166 alin. 4 din Legea Învăţământului nr. 84/1995 modificat în baza art.1 din O.U.G nr.30/14.04.2000, fapt  pentru care  nu a putut fi înregistrat în evidenţa contabilă  a mijloacelor fixe  şi nu a  fost posibilă înscrierea în cartea funciară a  dreptului de proprietate publică  a Municipiului Timişoara asupra acestui imobil.
      Conform înscrisurilor din  CF  nr. 436014 Timişoara, asupra imobilului situat în Timişoara str. Georghe Doja nr. 29, este înscris dreptul de proprietate al Statului Român şi administrarea Ministerului Sănătăţii şi  Ocrotirii Sociale,  din anul 1943.
      Prin HCLMT nr. 395/01.08.2014, imobilul a fost inclus în inventarul bunurilor care alcătuiesc domeniul public al municipiului Timişoara.

      Prin HCLMT nr. 273/25.06.2015, imobilul a fost radiat din inventarul bunurilor care alcătuiesc domeniul public al Municipiului Timişoara, întrucât Ministerul Dezvoltării Regionale şi Administraţiei Publice a respins promovarea proiectului de hotărâre de guvern pentru modificarea şi completarea HG nr. 977/2002 privind atestarea domeniului public al Municipiului Timişoara, întrucât  imobilul  din str. Ghe Doja  nr. 29 se află în proprietatea Statului Român, iar trecerea în domeniul public al unităţii administrativ teritoriale se face conform prevederilor art. 9 alin. (1) din  Legea 213/1998 privind proprietatea publică şi regimul juridic al acesteia, " Trecerea unui bun din domeniul privat  al statului în domeniul public al unei unităţi administrativ -teritoriale se face la cererea consiliului judeţean, respectiv a Consiliului General al Muncipiului Bucureşti sau a consiliului local, după caz, prin hotărâre a Guvernului".

     Prin adresa cu nr .SC2016-16939/11.07.2016 Serviciul Şcoli Spitale a solicitat de la Direcţia de Sănătate Publică  Timiş acordul  favorabil privind  radierea din cartea funciară  a dreptului de administrare  al Ministerului Sănătăţii asupra imobilului  în vederea includerii  acestuia în domeniul public al Municipiului Timişoara.

      Prin adresa cu nr. 48783/08.11.2016, înregistrată la instituţia noastră sub nr. SC2016-27744/14.11.2016,  Ministerul Sănătăţii  ne-a  solicitat  documentele necesare în vederea  iniţierii unei hotărâri de guvern  privind trecerea imobilului situat în Timişoara, str. Ghe Doja  nr. 29, înscris în CF nr.436014 Timişoara cu nr. top 11774, 11775, din proprietatea Statului Român şi din administrarea Ministerului Sănătăţii în domeniul public al Municipiului Timişoara şi în administrarea Consiliului Local  al Municipiului Timişoara, în conformitate cu prevederile art. 9 alin. (1) din  Legea 213/1998 privind proprietatea publică şi regimul juridic al acesteia.
      Din informaţiile transmise de Liceul Teoretic „Grigore Moisil” prin adresa cu 1171/22.03.2019, înregistrată la instituţia noastră sub nr.  SC2019-7175/25.03.2019  în acest imobil  au funcţionat  clasele primare I- IV, începând cu anul 1945, iar unităţile de învăţământ de-a lungul timpului au funcţionat  sub diverse denumiri şi anume:
       1896-1949- Şcoala Primară de fete nr.3

       1949-1954- Şcoala Elementară nr. 4

       1954-1961- Şcoala  de  7 ani nr. 4

       1961-1965- Şcoala  de  7 ani nr. 15
       1965--1970- Şcoala Medie  nr. 7( Liceul  nr. 7)
       La momentul de faţă în imobil nu se mai desfăşoară activitate de învăţământ datorită stării tehnice a clădirii, iar lucrările de reabilitare  nu pot fi demarate, întrucât Municipiul Timişoara nu deţine  un drept de proprietate/ administrare  asupra imobilului.
    Conform adreselor SC2018-12557/05.2018, ale Serviciului juridic, Compartimentului Fond Funciar şi Biroului  Clădiri  Terenuri, imobilul  din str. Gh. Doja  nr. 29, înscris în CF  nr. 436014 Timişoara CF vechi nr. 10 cu top nr.11774, 11775 nu face obiectul unor litigii pe rolul instanţelor de judecată sau a unor  cererii de revendicare în baza Legii nr.18/1991, a Legii nr.1/2000, a Legii nr.10 /2001, O.U.G.94/2000, O.U.G.83/1999 şi a Legii nr. 247 /2005.  

      Prin raportul de evaluare, întocmit de Municipiul Timişoara prin SCFIDOX SRL  Braşov  valoarea  justă a imobilului  a fost stabilită la suma de 902.296,00 lei din care;

·  2.568,00  valoarea construcţiei cu suprafaţa construită de 189 mp  
·  899.728,00 lei  valoarea terenului construit şi neconstruit în suprafaţă de 848 mp
     Având în vedere cele prezentate mai sus şi a faptului că autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea, conform  prevederilor art.20, alin.1) din Legea nr.1/2011 a educaţiei naţionale,  apreciem că:

       - proiectul de hotărâre privind înaintarea cãtre Guvernul României a propunerii de emitere a unei hotãrâri de guvern privind trecerea imobilului situat în Timişoara, str. Gheorghe Doja nr.29, înscris în CF nr.436014 Timişoara cu nr. top 11774, 11775, din proprietatea Statului Român şi din administrarea Ministerului Sănătăţii în domeniul public al Municipiului Timişoara şi în administrarea Consiliului Local  al Municipiului Timişoara, îndeplineşte condiţiile pentru a fi supus dezbaterii Consiliului Local al Municipiului Timişoara.
             ŞEF SERVICIU, 



                        CONSILIER,

              Anca Lăudatu                                                                      Ciucur Ioana
  Cod.FO 53-01,Ver.1        

